Document ID: 32003D0394

32003D0394
L 136/8
JURNALUL OFÍCIAL AL UNIUNII EUROPENE
DECIZIA COMISIEI
din 23 mai 2003
de modificare a Deciziei 2002/677/CE în ceea ce privește programele de combatere a salmonelei zoonotice
[notificată cu numărul C(2003) 1640]
(Text cu relevanță pentru SEE)
(2003/394/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Decizia 90/424/CEE a Consiliului din 26 iunie 1990 privind cheltuielile în domeniul sanitar-veterinar (1), astfel cum a fost modificată ultima dată prin Regulamentul (CE) nr. 806/2003 (2), în special articolul 24 alineatul (11),
întrucât:
(1)
Decizia 2002/677/CE a Comisiei din 22 august 2002 de stabilire a cerințelor comune aplicabile rapoartelor privind programele de eradicare și de supraveghere a bolilor animale cofinanțate de Comunitate și de abrogare a Deciziei 2000/322/CE (3) nu reglementează programele de combatere a salmonelei zoonotice cofinanțate de Comunitate.
(2)
Decizia 90/424/CEE prevede că, odată cu punerea în aplicare a unei norme comunitare de control al zoonozelor, statele membre pot, în cadrul unui plan național aprobat de Comisie, să solicite contribuția financiară a Comunității la planul lor de control.
(3)
Directiva 92/117/CEE a Consiliului din 17 decembrie 1992 privind măsurile de protecție împotriva anumitor zoonoze și agenți zoonotici la animale și în produsele de origine animală, în scopul prevenirii focarelor de toxiinfecții alimentare și intoxicații (4), astfel cum a fost modificată ultima dată prin Regulamentul (CE) nr. 806/2003, stabilește o normă comunitară de control a salmonelei zoonotice la păsările de curte. După adoptarea acestei directive, Comisia a aprobat mai multe planuri naționale de combatere a salmonelei înaintate de statele membre. S-a acordat o cofinanțare comunitară anumitor planuri naționale aprobate.
(4)
Este necesar să fie pus în aplicare un sistem de întocmire a rapoartelor pentru a evalua progresele realizate în cursul aplicării programelor naționale de combatere a salmonelei cofinanțate de Comunitate. Acest sistem trebuie armonizat în vederea culegerii de informații utile și comparabile.
(5)
Acest sistem de întocmire a rapoartelor trebuie să se bazeze pe prevederile Deciziei 2002/677/CE. Cu toate acestea, este necesar să se adopte un anumit număr de prevederi specifice aplicabile acestor rapoarte pentru salmonela zoonotică.
(6)
Decizia 2002/677/CE trebuie modificată în consecință.
(7)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Decizia 2002/677/CE se modifică după cum urmează:
1.
La articolul 4 alineatul (2) se adaugă următorul paragraf:
„În ceea ce privește salmonela zoonotică, raporturile intermediare conțin cel puțin informațiile prevăzute de anexa Va.”
2.
La articolul 5 alineatul (2) se adaugă următorul paragraf:
„În ceea ce privește salmonela zoonotică, raporturile finale conțin cel puțin informațiile prevăzute de anexele Va, VI și VII.”
3.
Anexa I se înlocuiește cu textul anexei I la prezenta decizie.
4.
Anexele VI și VII se înlocuiesc cu textul anexei II la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 23 mai 2003.

Labels: 0
17
6